António Jacinto

António Jacinto do Amaral Martins (28 Septemba 1924 – 23 Juni 1991) alikuwa mshairi na mwanasiasa wa Angola. Pia alijulikana kwa jina la kalamu Orlando Tavora.

 Wasifu 
Jacinto alizaliwa mjini Luanda, Angola, kwa wazazi wenye asili ya Ureno. Alikulia na kusoma maeneo ya ndani ya Angola, katika mji wa mbali wa Golungo Alto, mkoani Cuanza Norte. Baada ya kupata leseni yake mjini Luanda, alianza kufanya kazi kama mtumishi wa umma.

Alijitokeza sana kama mshairi mwenye msimamo wa kupinga dhuluma, na kutokana na harakati zake za kisiasa, alikamatwa kwa mara ya kwanza mwaka 1959. Hatimaye, Jacinto alipelekwa katika kambi ya mateso ya Tarrafal huko Cape Verde, ambako alifungwa kuanzia 1961 hadi 1972. Kitabu chake cha kwanza cha mashairi kilichapishwa mwaka 1961, mwaka huohuo wa kukamatwa na kufungwa kwake

Kifungo chake kilipata umakini wa kimataifa, na mwaka 1972 alihamishiwa Lisbon, ambako akiwa huru kwa masharti, alifanya kazi kama mhasibu.

Mwaka 1973, Jacinto alitoroka na kujiunga na Chama cha Popular Movement for the Liberation of Angola (MPLA). Mara tu baada ya Angola kupata uhuru mwaka 1975, alihudumu katika serikali ya Agostinho Neto (1922–1979), kwanza kama Waziri wa Elimu na Utamaduni, na baadaye kama Katibu wa Baraza la Kitaifa la Utamaduni mwaka 1977. Alijiondoa rasmi katika siasa mwaka 1990 kutokana na uzee.

António Jacinto alifariki mwaka 1991 mjini Lisbon, Ureno.

 Marejeo 

Jamii:Waliozaliwa 1924
Jamii:Waliofariki 1991
Jamii:Wanasiasa wa Angola